Source: https://www.riigiteataja.ee/akt/426062014041?leiaKehtiv
Timestamp: 2018-10-23 20:59:02+00:00

Document:
Häädemeeste valla haldusterritooriumil avaliku ürituse korraldamise ja pidamise nõuded – Riigi Teataja
Häädemeeste valla haldusterritooriumil avaliku ürituse korraldamise ja pidamise nõuded
Häädemeeste valla haldusterritooriumil avaliku ürituse korraldamise ja pidamise nõuded - sisukord
§ 3 Avaliku ürituse korraldaja kohustused ürituse läbiviimisel
§ 4 Avaliku ürituse korraldamiseks loa taotlemine
§ 5 Avaliku ürituse korraldamiseks loa andmine
§ 6 Avaliku ürituse loa andmisest keeldumine
§ 7 Avaliku ürituse korraldamiseks antud loa kehtetuks tunnistamine
§ 8 Avaliku ürituse korraldamise ja läbiviimisega tekitatud kahju hüvitamine
RT IV, 23.05.2015, 18
Vastu võetud 12.06.2014 nr 13
RT IV, 26.06.2014, 41
07.05.2015 RT IV, 23.05.2015, 2 26.05.2015
Määruses sätestatakse Häädemeeste valla haldusterritooriumil ürituse korraldamise ja pidamise nõuded.
(1) Avalik üritus on avalikus kohas toimuv ja avalikkusele avatud lõbustusüritus, võistlus, etendus, kaubandusüritus või muu sellesarnane inimeste koos olemine, mis ei ole koosolek.
(2) Avaliku koosoleku korraldamist reguleerib korrakaitseseadus.
(3) Spordiürituse korraldamiseks peab olema vallavalitsuse luba, mis taotletakse spordiseaduses sätestatud korras.
§ 3. Avaliku ürituse korraldaja kohustused ürituse läbiviimisel
3) täitma tuleohutuse ja tervisekaitsenõudeid;
4) täitma õigusaktides sätestatud avalikus kohas käitumise ja heakorranõudeid;
5) tagama alkoholiseaduses, tubakaseaduses, Eesti Vabariigi lastekaitse seaduses ja teistes õigusaktides sätestatud piirangutest kinnipidamise;
6) täitma üritust kooskõlastavate ametkondade ettekirjutusi;
7) täitma politsei ning päästeasutuse ametnike korraldusi, mis on antud õigusaktide ning ürituse loas sätestatud tingimuste alusel;
8) tagama, et alla 16-aastastele alaealistele mõeldud üritus lõpeks vähemalt tund enne seaduses sätestatud liikumispiirangu algust;
9) tagama ürituse toimumise kohas vajalikul hulgal prügikastide ja välikäimlate olemasolu ning heakorrastama maa-ala, millel üritus läbi viidi ja selle ümbruse hiljemalt 24 tunni jooksul pärast ürituse lõppemist või ürituse loas määratud tähtajaks.
§ 4. Avaliku ürituse korraldamiseks loa taotlemine
(1) Avaliku ürituse korraldaja peab üldjuhul vähemalt 30 päeva enne ürituse läbiviimist esitama Häädemeeste Vallavalitsusele vormikohase taotluse (määruse lisa nr 1), millel on kinnistu omaniku või valdaja kooskõlastus.
(2) Avaliku ürituse taotlus tuleb eelnevalt kooskõlastada Lääne Prefektuuri Pärnu politseijaoskonna Pärnumaa konstaablijaoskonna ja vajadusel Päästeameti Lääne Päästekeskuse Pärnumaa päästepiirkonna Häädemeeste päästekomandoga.
[RT IV, 23.05.2015, 2 - jõust. 26.05.2015]
(3) Kui ürituse läbiviimiseks on vajalik liiklus ümber korraldada, esitab korraldaja peale avaliku ürituse korraldamise loa saamist, kuid vähemalt 10 päeva enne ürituse toimumist Häädemeeste Vallavalitsusele teede ja tänavate sulgemise taotluse teeseaduses sätestatud nõudeid järgides.
(4) Kui üritusel soovitakse kaubelda, peab kaubanduse korraldaja taotlema loa kaubandustegevuse seaduses sätestatud korras.
(5) Avalikel üritusel või tiheasustusega asulas ilutulestiku korraldamiseks kategooriate III ja IV pürotehniliste toodetega peab selle korraldajal olema vallavalitsuse luba, mis taotletakse lõhkematerjaliseaduses sätestatud korras.
(6) Avaliku lõkke tegemise peab selle korraldaja eelnevalt kooskõlastama Päästeameti Lääne päästekeskusega. Taotluse vorm on kättesaadav Päästeameti Lääne päästekeskuse veebileheküljel http://www.lepk.ee
§ 5. Avaliku ürituse korraldamiseks loa andmine
(1) Häädemeeste Vallavalitsus annab loa avaliku ürituse korraldamiseks 10 päeva jooksul taotluse saabumise päevast arvates, kooskõlastades esitatud taotluse, või keeldub loa andmisest.
(2) [Kehtetu - RT IV, 23.05.2015, 2 - jõust. 26.05.2015]
(3) Vallavalitsus teavitab pärast avaliku ürituse korraldamiseks loa andmist viivitamata Lääne Prefektuuri Pärnu politseijaoskonna Pärnumaa konstaablijaoskonda Häädemeeste valla haldusterritooriumil peetavast üritusest.
(4) Korrakaitseseaduse § 56 lõigetes 1 ja 2 sätestatud keelu erandkorras mittekohaldamise avalikul üritusel või mujal kui avalikus kohas otsustab vallavalitsus vastava taotluse alusel ja väljastab kirjaga vastava nõusoleku või keeldub nõusoleku andmisest korraldusega.
§ 6. Avaliku ürituse loa andmisest keeldumine
(1) Vallavalitsus võib keelduda avaliku ürituse läbiviimiseks loa andmisest järgmistel juhtudel:
1) kui avaliku ürituse korraldamise loa taotlus ei vasta esitatud nõuetele või ei ole esitatud õigeaegselt;
2) kui samal ajal ja samas kohas on varem lubatud mõne teise ürituse või koosoleku läbiviimine;
4) kui avaliku ürituse korraldamise loa taotluses toodud ürituse läbiviimine ei ole lubatud õigusaktidest tulenevalt;
5) kui avaliku ürituse korraldaja on ürituse korraldamisel korduvalt rikkunud õigusaktidest tulenevaid kohustusi.
(2) Avaliku ürituse korraldamise loa väljaandmisest keeldumine vormistatakse vallavalitsuse korraldusega.
(3) Häädemeeste Vallavalitsus paneb informatsiooni avaliku ürituse läbiviimiseks loa andmise kohta Häädemeeste valla veebilehele www.haademeeste.ee
§ 7. Avaliku ürituse korraldamiseks antud loa kehtetuks tunnistamine
Vallavalitsus võib korraldusega tunnistada kehtetuks avaliku ürituse korraldamiseks antud loa, kui:
1) avaliku ürituse korraldaja on esitanud taotluses ürituse läbiviimise kohta valeandmeid;
2) avaliku ürituse korraldaja ei täida ürituse korraldamisel õigusaktidest tulenevaid kohustusi või taotluse kooskõlastanud ametkondade tingimusi ja ettekirjutusi.
§ 8. Avaliku ürituse korraldamise ja läbiviimisega tekitatud kahju hüvitamine
(1) Järelevalvet eeskirja täitmise üle teostavad vallavalitsus ja politsei vastavalt oma pädevusele.
(2) Õigusaktidega kehtestatud nõuete rikkumisel vastutab avaliku ürituse korraldaja seaduses sätestatud korras.
(3) Avaliku ürituse ettevalmistamise ja läbiviimisega tekitatud materiaalse kahju ja/või kahju likvideerimisega tekitatud kulutused kuuluvad hüvitamisele korraldaja poolt.
Määrus jõustub 01. juulil 2014. a.
Lisa Häädemeeste valla haldusterritooriumil avaliku ürituse korraldamise taotlus

References: § 3

§ 4

§ 5

§ 6

§ 7

§ 8

§ 3

§ 4

§ 5
 § 56

§ 6

§ 7

§ 8